Capgemini
Store norske leksikon,Økonomi og næringsliv,Næringsliv,Bedrifter og personer,Internasjonale bedrifter og varemerker
Capgemini AB er et fransk konsulentselskap med hovedvekt på rådgivning og løsningsutvikling innen informasjonsteknologi.
Capgemini har sine røtter i dataprogramvareselskapet Sogeti, grunnlagt i 1967 i Grenoble av Serge Kampf. Selskapet ble i 1969 sammensluttet med de franske dataselskapene C.A.P. (Computerized Applications Programming som startet 1962) og Gemini (som startet i 1969) under navnet Cap Gemini Sogeti. Capgemini ekspanderte fra 1980-årene over hele verden. Selskapet overtok i 2000 konsulentvirksomheten til Ernst & Young og tok navnet Cap Gemini Ernst & Young. Fra 2004 heter selskapet Capgemini. I 2019 hadde Capgemini en omsetning på omtrent 14,1 milliarder euro med rundt 270 000 ansatte. Hovedkontoret ligger i Paris, Frankrike. Capgemini i Norge I Norge overtok Cap Gemini Sogeti i 1980 selskapet Data Logic (som ble etablert i 1967) og i 1992 Computas (etablert i 1968 som datterselskap av Det Norske Veritas). Selskapene ble i 1992 slått sammen til Cap Computas, fra 1996 Cap Gemini Norge. Selskapet heter nå Capgemini Norge. Les mer i Store norske leksikon konsulent IT Eksterne lenker Capgemini Norges hjemmeside Capgemini hjemmeside